ai4bharat/Pralekha huggingface dataset:
محنت اور روزگار کی وزارت
وزارت محنت کی سووچھتا اور معیاری کام کاج کی جانب پیش قدمی
محنت اور روزگار کی وزارت نے وزارت میں اپنے خود مختار اداروں میں اور فیلڈ تنظیموں میں سووچھتا  کو ادارہ جاتی بنانے اور مؤخر معاملوں کو کم سے کم کرنے کا عہد کیا ہے۔ وزیراعظم کے ویژن سے ترغیب حاصل کر کے وزارت زیادہ ضابطہ بند اور معیاری حکومت کے اپنے عہد کے تئیں سرگرم ہے۔
اہم پیش رفت 
- چھتیس ننیانوے  فزیکل فائلوں کو نمٹایا گیا: ریکارڈ میں سے بے کار چیزیں ہٹانے اور ریکارڈز کو با قاعدہ بنانے کی ہماری انتھک کوششوں کی وجہ سے کام کاج کے طریقوں میں تیزی آئی ہے۔
- ای-آفس پر 100 فیصد عمل درآمد: جدید ٹیکنالوجیز کا استعمال کر کے ہم نے ای آفس نظام کو پوری طرح سے مربوط کر دیا ہے تاکہ کاغذ کا کم سے استعمال ہو اور کام کاج میں باقاعد گی آئے۔
- چھیانوے اعشاریہ نو پانچ  فیصد شکایات عامہ کو نمٹایا گیا: شکایات عامہ کو بروقت نمٹانا ہماری اعلیٰ ترجیح رہی ہے اور ہم نے 128091 شکایات میں سے 124188 شکایات کا ازالہ کر کے ایک بڑی کامیابی حاصل کی ہے۔
- اٹھانوے اعشاریہ سات-صفر  فیصد مؤخر شکایات عامہ کی درخواستیں نمٹائی گئیں: عوام کی شکایتوں کو سننا اور ان پر فوری طور سے کام کرنا ہماری مشن کا اٹوٹ حصہ ہے ۔
- : ارکان پارلیمنٹ کی جانب سے موصول 77.5 فیصد ریفرنس نمٹائے گئے۔
- ایک ہزار 256  مقامات پر صفائی ستھرائی کی مہم چلائی گئی۔
محنت اور روزگار کی وزارت آگے بھی کام جاری رکھے گی اور 2؍اکتوبر 2023 سے 31؍اکتوبر 2023 تک آنے والی سووچھتا مہم 3.0 کے لئے تیاری کر رہی ہے۔ اس مہم کے تحت صفائی ستھرائی کو ادارہ جاتی نوعیت کا بنانا اور وزارت اس کے خود مختار اداروں اور فیلڈ تنظیموں میں التوا میں پڑے معاملوں کو نمٹانا شامل ہے۔
محنت اور روزگار کے وزیر کی بابصیرت قیادت میں اور باصلاحیت ٹیم کی مدد سے وزارت سووچھتا ابھیان-3 کی کامیا ب عمل آوری کے لئے پرعزم ہے۔
زراعت اور کاشتکاروں کی فلاح و بہبود کی وزارت
نئی دہلی کے وگیان بھون میں حکومت اور کسان یونینوں کے درمیان بات چیت کا نواں دور
بات چیت کا اگلا دور 19 جنوری 2021 کو ہوگا
نئی دہلی15،جنوری2021
زراعت کے مرکزی وزیر جناب نریندر سنگھ تومر، ریلوے، کامرس اور صنعت اور صارفین کے امور، خوراک اور عوامی نظام تقسیم کے مرکزی وزیر جناب پیوش گوئل اور کامرس وصنعت کے مرکزی وزیر مملکت جناب سوم پرکاش نے آج نئی دلی کے وگیان بھون میں کسانوں کی 41 یونینوں کے نمائندوں کے ساتھ 9 ویں دور کی بات چیت میں شرکت کی۔ اس موقع پر جناب تومر نے لوہڑی اور مکرسکرانتی پر کسان یونینوں کو مبارکباد دی اور تحریک یعنی ایجی ٹیشن کو پرامن رکھنے کے لئے ان کا شکریہ ادا کیا۔
وزیر زراعت نے تجویز پیش کی کہ کسانوں کی یونینوں کے ساتھ بات چیت ایک غیر رسمی گروپ میں بھی ہوسکتی ہے، تاکہ کوئی حل یا مثبت پیش رفت ہوسکے۔ انہوں نے کہا کہ ایک جمہوریت میں حکومت سپریم کورٹ کی ہدایات کا احترام کرتی ہے۔ ملک کی ہر ریاست کے مختلف حالات ہوتے ہیں اور ملک بھر کے بیشتر کسان ان نئے زرعی قوانین کی حمایت کرتے ہیں۔ انہوں نے یہ بھی کہا کہ کم سے کم امدادی قیمت  پر کسانوں کی پیدوار کی خریداری میں اس سیزن کے دوران اضافہ ہوا ہے اور خریداری کے سینٹروں کی تعداد میں بھی اضافہ ہوا ہے۔
صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے بات چیت کے دوران لازمی اشیا ترمیمی قانون 2020 کے پروویزنس کی وضاحت کی۔ انہوں نے واضح کیا کہ کس طرح یہ قانون زر عی سیکٹر اور کسانوں کے لئے سود مند ثابت ہوگا۔
تاہم متفقہ طور پر یہ فیصلہ کیاگیا کہ بات چیت کا اگلا دور 19 جنوری 2021کو ہوگا اور بات چیت کے ذریعے ہی کوئی حل نکل سکتا ہے۔
...............................................................
ش ح، ح ا، ع ر
U-422
(Visitor Counter : 135
آبی وسائل، دریائی ترقیات اور گنگا احیاء کی وزارت
نیشنل واٹر انفارمیشن سینٹر  آبی وسائل کے
تازہ کار اعداد وشمار کے حصول کا واحد مقام
نئیدہلی،04مئی ۔نیشنل واٹرانفارمیشن سینٹر  کی تشکیل مرکزی کابینہ کی منظوری کے بعد آبی وسائل ،دریاؤں کے فروغ اوردریائے گنگا کی باز بحالی کی وزارت نے 28 مارچ 2018 کے اعلانیہ میں کی تھی۔ این ڈبلیو آئی سی ملک گیر پیمانے پر حاصل کئے گئے آبی وسائل کے اعداد وشمار کے محفوظ ذخیرے کے طورپر کام کرے گا اور آبی وسائل ، دریاؤں کے فروغ اوردریائے گنگا کی باز بحالی کی وزارت کے معاون دفتر کے طور پر کام کرے گا۔اس سینٹر کی سربراہی جوائنٹ سکریٹری کی سطح کے افسر کریں گے ۔
واضح ہوکہ آبی وسائل کا انتظام اپنے آپ میں انتہائی پیچیدہ اور دشوار گزا ر کام ہے ،جس میں متعدد شعبو ں کی مہارت شامل ہے اور تاریخی ،حقیقی اور بھروسے مند اعدادوشمار اوراطلاعات پر انحصار کرتا ہے ۔ اس کی سب سے پہلی ضرورت یہ ہے کہ ایک جامع اورباقاعد ہ واٹر ریسورسز انفارمیشن سسٹم  قائم اورفروغ دیا جائے اور آبی وسائل کے موثر ومربوط انتظام کے لئے تمام متعلقہ شعبوں کو اس میں شامل کیا جائے ۔ اس پس تناظر میں توقع ہے کہ این ڈبلیو آئی سی آبی وسائل اور اس سے متعلقہ شعبوں پر تازہ کار اعداد وشمار کے حصول کا واحد مقام ثابت ہوگا ۔
ملک کے ہر شہری کو آبی وسائل کے تازہ کار اور معتبر اعدادوشمار کی واقفیت بہم کرائے جانے کی غرض سے انڈیا واٹر ریسورسز انفارمیشن سسٹم جی آئی ایس کے پلیٹ فارم پر جاری کیا جائے گا ،جو سبھی پہلوؤں کی معقول خدمات فراہم کرے گا ۔علاوہ ازیں یہ سینٹر قومی سطح کے معروف تحقیقی ادارو ں اور بین الاقوامی تحقیقی ادارو ں کی شراکتداری سے پانی سے متعلق ہنگامی حالات کے امور سے نمٹنے والی دیگر مرکزی اور ریاستی تنظیموں کو انتہائی مائیاتی حالات سے مقابلے میں معاونت کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2439
(Visitor Counter : 49
وزیراعظم کا دفتر
وزیراعظم نے راشٹرپتی جی کو سرینام کا اعلیٰ ترین سول ایوارڈ دیئے جانے پر انہیں مبارکباد پیش کی
وزیراعظم جناب نریندر مودی نے راشٹرپتی جی کو سرینام کا اعلیٰ ترین سول ایوارڈ – گرینڈ آرڈر آف دی چین آف دی یلو اسٹار دیئے جانے پر انہیں مبارکبادپیش کی ہے۔
’’صدر جمہوریہ ہند کے ایک ٹوئٹ کے جواب میں وزیراعظم نے کہا ؛ راشٹرپتی جی کو سرینام کا اعلیٰ ترین سول ایوارڈ – گرینڈ آرڈر آف دی چین آف دی یلو اسٹار دیئے جانے پرمبارکباد۔ سرینام کی حکومت اور عوام کی جانب سے یہ خصوصی جذبہ ہمارے ملکوں کے درمیان پائیدار دوستی کی علامت ہے۔‘‘
وزیراعظم کا دفتر
وزیراعظم نے فری اسٹائل 53 کلو گرام زمرے میں خواتین کی ریسلنگ میں کانسے کا تمغہ حاصل کرنے پر انتم پنگھال کو مبارکباددی ہے
وزیراعظم نریندر مودی نے ایشیائی گیمز میں فری اسٹائل 53 کلو گرام زمرے میں خواتین کی ریسلنگ میں کانسے کا تمغہ حاصل کرنے پر انتم پنگھال کو مبارکباددی ہے ۔
وزیراعظم نے ایکس پرپوسٹ کیا :
‘‘@ اولی انتم فری اسٹائل 53 کلوگرام زمرے میں خواتین کے ریسلنگ کے مقابلے میں کانسے کا تمغہ حاصل کرنے پر مبارکباد۔ملک کو اُن پر فخر ہے۔کامیابی حاصل کرتی رہیں اور ترغیب دیتی رہیں۔’’
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.50 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 4,63,338 ٹیکے لگائے گئے۔
ہندوستان میں سردست زیر علاج مریضوں کی تعداد 25,037 ہے۔
فی الحال زیر علاج مریضوں کی شرح 0.06فیصد ہے۔
سردست ملک میں شفایابی کی شرح98.76 فیصد ہے۔
گزشتہ 24 گھنٹوں کے دوران2,582 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,40,84,646 ہوگئی ہے۔
پچھلے 24 گھنٹوں کے دوران 2,119نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.13 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.96کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,88,220 ٹیسٹ کئے گئے۔
وزیراعظم کا دفتر
وزیر اعظم جناب نریندر مودی اور جاپان کے وزیر اعظم محترم سوگا یوشی ہِدے کے درمیان ٹیلی فون پر بات چیت
نئی دلّی ،25 ستمبر / وزیر اعظم جناب نریندر مودی نے آج جاپان کے وزیر اعظم محترم سوگا یوشی ہِدے کے ساتھ ٹیلی فون پر بات چیت کی ۔
وزیر اعظم نے ، وزیر اعظم سوگا کو جاپان کا وزیر اعظم مقرر ہونے پر مبارکباد دی اور اُن کے مقاصد کے حصول میں کامیابی کے لئے نیک خواہشات پیش کیں ۔
دونوں لیڈروں نے اِس بات سے اتفاق کیا کہ بھارت – جاپان خصوصی اسٹریٹیجک اور عالمی ساجھیداری نے پچھلے کچھ برسوں میں زبردست ترقی کی ہے اور انہوں نے باہمی اعتماد اور مشترکہ اقدار پر مبنی ، اِن تعلقات کو مزید مستحکم کرنے کی خواہش کا اظہار کیا ۔
دونوں لیڈروں نے ، اِس بات سے بھی اتفاق کیا کہ دونوں ملکوں کے درمیان ساجھیداری آج کے عالمی چیلنجوں ، بشمول کووڈ – 19 عالمی وباء کے لئے زیادہ مطابقت رکھتی ہے ۔ انہوں نے اِس بات پر زور دیا کہ ایک آزاد ، کھلے اور شمولیت والے بھارت بحرالکاہل خطے کے اقتصادی ڈھانچے کو ابھرنے والی سپلائی چین سے تقویت دی جانی چاہیئے اور اِس سلسلے میں بھارت – جاپان اور انہی خیالات والے ملکوں کے درمیان تعاون کا خیر مقدم کیا ۔
دونوں لیڈروں نے ، دونوں ملکوں کے درمیان اقتصادی ساجھیداری میں پیش رفت کی ستائش کی اور اس سلسلے میں خصوصی صلاحیت والے ورکروں سے متعلق معاہدے کے متن کو قطعی شکل دیئے جانے کا خیر مقدم کیا ۔
وزیر اعظم نے ، وزیر اعظم سوگا کو عالمی کووڈ – 19 وباء کے باعث حالات میں بہتری آنے کے بعد سالانہ باہمی چوٹی میٹنگ کے لئے بھارت کا دورہ کرنے کی دعوت دی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5843
(
سائنس اور ٹیکنالوجی کی وزارت
سائنس وٹیکنا لوجی محکمہ کی انسپائر فیکلٹی کے فیلو مرض کے تئیں بہتر مزاحمت والے کیلے کے پودے تیار کرنے کے لئے کام کررہے ہیں
انفیکشن کے دوران کیلے اورفیوزیریم کے درمیان خلیوں کے مابین بات چیت کو سمجھنے کے لئے جنیاتی طریقہ عمل
بھارت کی کم از کم پانچ بڑی ریاستوں میں اگائے جانے والے کیلے کی فصلوں کو نقصان پہنچانے والی بیماری کو روکنے کے لئے کیلے کے پودوں کی جڑ میں ہونے والے انفیکشن، فیوزیریم کی بہتر سمجھ جلد ہی اس کے لئے ٹیکنالوجی کو تیار کرنے میں مدد کرسکتی ہے۔
بھارت دنیا میں کیلے کی پیداوار کرنے والے بڑے ممالک میں سے ایک ہے اور اس کی موجودہ کھیتی پھپھوند سے ہونے والی بیماری کی چپیٹ میں ہے جو مٹی میں ایک ساپروئٹ کی شکل میں رہتی ہے اور درختوں کی جڑوں کی موجودگی میں پیراسائٹ موڈ میں چلی جاتی ہے۔سائنسداں اختراعی انتظام کی حکمت عملی تیار کرنے کی کوششوں میں مصروف ہے۔
حکومت ہند کے سائنس و ٹیکنالوجی محکمہ کی انسپائر فیکلٹی فیلو شپ پانے والے، ممبئی میں یونیورسٹی آف ممبئی- ڈپارٹمنٹ آف ایٹامک انرجی سینٹر فار ایکسی لینس ان بیسک سائنسز سے ڈاکٹر سدھیش گھاگ انفیکشن کے دوران کیلے اور فیوزیریم کے دوران خلیوں کے مابین بات چیت سمجھنے کے لئے جنیاتی طریقہ عمل کااستعمال ہوتا ہے۔
ڈاکٹر گھاگ کی ٹی ان ٹرانس سیکشنل اسباب کا مطالعہ کرنے پر توجہ مرکوز کررہی ہے جس میں فنگلیم آکسس پورومبوسین میں زہریلے جراثیم جنیاتی اظہار کو کنٹرول کرتے ہیں یہ پھپھوند پلانٹ پیتھوجین ہے جو کیلے کی بیماری، پناما کا سبب بنتا ہے۔
ڈاکٹر گھاگ اور ان کی ٹیم کے ذریعہ کئے گئے تحقیقی کام کے مطابق، انفیکشن کی جگہ پر دو شراکت داروں کے درمیان ایک خلیوں کا مقابلہ موجود ہوتا ہے جہاں فاک سے زہریلے عناصر کے ذخائر اور کیلے کے دفاعی خلیوں کا رساؤ کیاجاتا ہے۔کیلے کی جڑوں کے بڑھنے کے عمل میں فاک وائر لینس جین کے ایک سلسلے کو متحرک کرتا ہے یہ زہریلے عناصر کچھ ماسٹر ریگولیٹر کے کنٹرول میں ہے جو اسے آگے بڑھنے کے دوران اپ گریڈ کئے جاتے ہیں۔ فاکس گے 1ایک ایسا ماسٹر ریگولیٹر ہے جو ایک ساتھ سرگرمی کے طور پر کام کرتا ہے اور بیماری پیدا کرنے کے لئے جنیات کے ضروری اثر کے اظہار کو ٹریگر کرتا ہے۔ ڈاکٹر گھاگ کی تجربہ گاہ میں بنائے گئے فیوزیریم کے حذف تناؤ نے ان خصوصیات کو دکھایا جو ایک ساتھ بیماری پیدا کرنے کی صلاحیت کو کافی حد تک روک سکتی ہے۔یہ نتائج حال ہی میں بی ایم سی مائیکرو بائیو لوجی رسالہ میں شائع ہوئے تھے۔
انفیکشن کے دوران پیدا ہونے والے ریگولیٹری نیٹ ورک کی تلاش کرتے ہوئے ڈاکٹر گھاگ ایک پروٹین کمپلیکس کے رول کا مطالعہ کرنے کی سمت میں کام کررہے ہیں جو بیماری پیدا کرنے کے لئے اثر دار جنیاتی ضرورت کے اظہار کو کنٹرول کرتا ہے۔
اس کے علاوہ ڈاکٹر گھاگ کی ٹیم نے پہلے سے مختلف ڈی این اے اجزاء کو الگ کردیا اور ایک ریگولیٹری ڈی این اے کی خاصیت بتائی۔ جس میں تکنیکی طور پر مخالف سمت میں منظم دو جینو کو پروموٹرس فرام فیوزیریم کہا گیا۔اس طرح کے مطالعات سے کیلے کے فیوزیریم مرض کی بہتر سمجھ اور موثر انتظامی حکمت عملیوں کو تیار کرنے میں مدد مل سکتی ہے۔
[ّاشاعت کا لنک https://bmcmicrobiol.biomedcentral.com/articles/10.1186/s12866-020-01936-y
https://www.nature.com/articles/s41598-020-59159-0]
مزید معلومات کے لئے ڈاکٹر سدھیش گھاگ سے پر رابطہ کیاجاسکتا ہے۔
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعتیں
اعداد و شمار اور پروگراموں کے نفاذ کی وزارت صنعتوں کے سالانہ سروے کے ذریعے رجسٹرڈ مینوفیکچرنگ سیکٹر بشمول خوراک کی ڈبہ بندی سیکٹر کے مختلف پہلوؤں پر ڈیٹا سامنے لاتی ہے۔ صنعتوں کے تازہ ترین سالانہ سروے  2019-20 کے مطابق ملک میں 41481 خوراک کی ڈبہ بندی کی صنعتیں موجود ہیں۔ ریاست کے لحاظ سے تفصیلات ضمیمہ کے طور پر منسلک ہیں۔
محکمہ تجارت کے تحت ڈائریکٹوریٹ آف کمرشیل انٹلی جنس اینڈ اسٹیٹسٹکس  کے مطابق حالیہ برسوں میں برآمد شدہ ڈبہ بند خوراک سامان یہ ہیں:
سمندری مصنوعات بشمول کیکڑے اور جھینگے، جانوروں کی خوراک، فوری کافی، آئل کیک اور آئل کیک کا کھانا، میٹھے بسکٹ اور دیگر بیکری کی مصنوعات، تیاریاں/محفوظ ککڑی اور گھرکنز، جام، جیلی، آم کے مارملیڈ وغیرہ۔
گزشتہ پانچ سالوں کے دوران ڈبہ بند خوراک کی اشیاء کی برآمدات درج ذیل ہیں:
امریکی ملین ڈالر میں اعداد و شمار
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
|
|
ڈبہ بند خوراک کی برآمدات
|
|
5,273.85
|
|
6,389.23
|
|
6,264.02
|
|
8,565.6
|
|
10,420.0
ماخذ: ڈی جی سی آئی ایس، کولکاتہ
ضمیمہ
13 دسمبر 2022 کو ‘‘ڈبہ بند خوراک کی صنعتوں’’ کے بارے میں لوک سبھا کے غیر ستارہ والے سوال نمبر 1100 کے حصہ  کے جواب میں حوالہ دیا گیا ضمیمہ
‘‘ڈبہ بند خوراک کی صنعتیں’’
ڈبہ بند خوراک کی اکائیوں کی ریاست وار تعداد
|
|
نمبر شمار
|
|
ریاست/ یو ٹی کا نام
|
|
یونٹس کی تعداد
|
|
1
|
|
انڈمان ونکوبار جزائر
|
|
4
|
|
2
|
|
آندھراپردیش
|
|
5737
|
|
3
|
|
اروناچل پردیش
|
|
29
|
|
4
|
|
آسام
|
|
1582
|
|
5
|
|
بہار
|
|
896
|
|
6
|
|
چنڈی گڑھ
|
|
19
|
|
7
|
|
چھتیس گڑھ
|
|
1761
|
|
8
|
|
دادر ونگر حویلی
|
|
10
|
|
9
|
|
دمن ودیو
|
|
33
|
|
10
|
|
دہلی
|
|
175
|
|
11
|
|
گوا
|
|
103
|
|
12
|
|
گجرات
|
|
2356
|
|
13
|
|
ہریانہ
|
|
1066
|
|
14
|
|
ہماچل پردیش
|
|
172
|
|
15
|
|
جموں وکشمیر
|
|
179
|
|
16
|
|
جھارکھنڈ
|
|
237
|
|
17
|
|
کرناٹک
|
|
2361
|
|
18
|
|
کیرالا
|
|
1743
|
|
19
|
|
لکشدیپ
|
|
NA
|
|
20
|
|
مدھیہ پردیش
|
|
1018
|
|
21
|
|
مہاراشٹر
|
|
2728
|
|
22
|
|
منی پور
|
|
30
|
|
23
|
|
میگھالیہ
|
|
32
|
|
24
|
|
میزورم
|
|
29
|
|
25
|
|
ناگالینڈ
|
|
20
|
|
26
|
|
اڈیشہ
|
|
1211
|
|
27
|
|
پڈوچیری
|
|
68
|
|
28
|
|
پنجاب
|
|
3267
|
|
29
|
|
راجستھان
|
|
956
|
|
30
|
|
سکم
|
|
19
|
|
31
|
|
تملناڈو
|
|
4995
|
|
32
|
|
تلنگانہ
|
|
3989
|
|
33
|
|
تریپورہ
|
|
117
|
|
34
|
|
اترپردیش
|
|
2127
|
|
35
|
|
اتراکھنڈ
|
|
345
|
|
36
|
|
مغربی بنگال
|
|
2067
|
|
|
|
میزان
|
|
41481
ماخذ: صنعتوں کا سالانہ سروے 20-2019
یہ معلومات خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 63
وزیراعظم کا دفتر
وزیر اعظم نے آندھرا پردیش میں بس حادثہ میں جانوں کے ضیاع پر تعزیت کا اظہار کیا
وزیر اعظم جناب نریندر مودی نے آندھرا پردیش کے مغربی گوداوری میں ایک بس حادثہ میں جانوں کے ضیاع پر گہرے رنج و غم کا اظہار کیا ہے۔
وزیر اعظم کے دفتر نے ٹوئٹ کیا؛
’’آندھرا پردیش کے مغربی گوداوری میں بس حادثہ میں جانوں کے ضیاع سے غم زدہ ہوں۔ اس المناک گھڑی میں، میں بھی سوگوار کنبوں کے غم میں شریک ہوں: پی ایم @narendramodi‘‘
وزارت دفاع
28 مئی 2022 کو انڈین نیول اکیڈمی میں پاسنگ آؤٹ پریڈ۔اسپرنگ ٹرم 2022 کا انقاد کیا گیا
28 مئی 2022 ، سنیچر کے روز انڈین نیول اکیڈمی،ایزی مالا میں ایک شاندار پاسنگ آؤٹ پریڈ  کا انعقاد کیا گیا، جس میں 102 انڈین نیول اکیڈمی کورس کے مڈشپ مین، 32 نیول اورینٹیشن کورس  کے کیڈٹس، 34 نیول اورینٹیشن کورس ، 35 نیول اورینٹیشن کورس  کے 22250 زیر تربیت افراد نے اپنی شروعاتی تربیت کی تکمیل کے موقع پر اس پریڈ میں کامیابی کے ساتھ حصہ لیا۔
اس پریڈ کا جائزہ ایڈمیرل آر ہری کمار، پی وی ایس ایم، اے وی ایس ایم، وی ایس ایم، اے ڈی سی، چیف آف دی نیول اسٹاف کے ذریعہ لیا گیا جنہوں نے مستحق مڈ شپ مین اور کیڈٹس کو رسمی جائزے کی تکمیل کے بعد تمغات سے نوازا۔ نائب ایڈمیرل ایم اے ہمپی ہولی، اے وی ایس ایم، این ایم، فلیگ آفیسر کمانڈنگ اِن چیف جنوبی نیول کمانڈ نے کنڈکٹنگ آفیسر کے فرائض انجام دیے۔
انڈین نیول اکیڈمی کے بی ٹیک کورس کے لیے ’پریزیڈنٹس گولڈ میڈل‘ مڈشپ مین سوسیندراناتھن آدتیہ کو دیا گیا۔ دیگر تمغہ فاتحین مندرجہ ذیل ہیں:
- آئی این اے سی بی ٹیک کورس کے لیے سی این ایس نقرئی تمغہ – مڈشپ مین شیو کمار بالا سبرامنیم اَیّر
- آئی این اے سی بی ٹیک کورس کے لیے ایف او سی اِن سی ساؤتھ برونز میڈل – مڈ شپ مین آشیش شرما
 این او سی  کے لیے سی این ایس – کیڈٹ سن پریت سنگھ
 این او سی  کے لیے ایف او سی اِن سی ساؤتھ نقرئی تمغہ – کیڈٹ ابھیشیک کھوہل
- این او سی  کے لیے کمانڈینٹ، آئی این اے برونز میڈل – کیڈٹ سکتی وگنیش وی
 این او سی  کے لیے سی این ایس طلائی تمغہ – کیڈٹ اسمن این پڈھیار
- این او سی  کے لیے کمانڈینٹ، آئی این اے سلور میڈل – کیڈٹ تلسی داس بھاردواج
 بہترین آل راؤنڈ خواتین کیڈٹ کے لیے زیمورین ٹرافی – کیڈٹ اسمن این پڈھیار
 این او سی  کے لیے سی این ایس گولڈ میڈل – کیڈٹ دیویانشو کوشک
- این او سی  کے لیے کمانڈینٹ، آئی این اے نقرئی تمغہ- کیڈٹ پشپندر سنگھ
کامیاب تربیت یافتگان نے اپنی چمکتی ہوئی تلواروں اور رائفلوں کے ساتھ سلامی پیش کرتے ہوئے مارچ کیا، وہ انڈین نیول اکیڈمی میں ،ساتھیوں اور رفقاء کو الوداع کہتے وقت دنیا بھر میں مسلح افواج کے ذریعہ بجائی جانے والی پرجوش الوداعی دُھن -’آلڈ لینگ سائن‘ کی روایتی موسیقی پر آہستہ آہستہ مارچ کرتے ہوئے ، اپنے ’اَنتِم پَگ‘ یا آخری قدموں کے لیے ، اکیڈمی کے کوارٹر ڈیک سے گزرے۔
چیف آف دی نیول اسٹاف ، ایڈمیرل آر ہری کمار نے پریڈ میں شامل زیر تربیت افراد کو ان کی بے داغ کارکردگی، اسمارٹ ڈرل اور موومینٹ کے لیے مبارکباد پیش کی۔ جائزہ لینے والے افسر نے فرض، عزت اور بہادری کی بنیادی اقدار پر زور دیا۔ جائزہ لینے والے افسرا ور دیگر عہدیداران نے تربیت مکمل کرنے والوں کی پیٹیاں بھیجیں اور ان کی سخت ٹریننگ کی کامیاب تکمیل کے لیے انہیں مبارکباد پیش کی۔
یہ افسران خصوصی میدانوں میں اپنی تربیت کو مزید بہتر بنانے کے مقصد سے مختلف بحری جہازوں اور اداروں میں بھیجے جائیں گے۔ آئی این اے میں کووِڈ۔19 کے دوران اور اسپرنگ ٹرم 2022 کی کامیاب تکمیل کے چنوتی بھرے امور کی انجام دہی میں اکیڈمی کے ذریعہ سخت احتیاطی اقدامات عمل میں لائے گئے۔
صحت اور خاندانی بہبود کی وزارت
کابینہ سیکریٹری نے نوول کورونا وائرس سے متعلق کارروائیوں اور تیاریوں کا جائزہ لینے کے لئے اعلیٰ سطحی میٹنگ طلب کی
چین کا سفر کرنے والوں کے لیے نئی ویزا مشاورت جاری
نئی دہلی ،05؍فروری:کابینہ سیکریٹری نے نوول کورونا وائرس کی روک تھام کے لئے کی گئی کارروائیوں اور ریاستوں کی تیاریوں کا جائزہ لینے کے لئے صحت اور کنبہ بہبود ، امور خارجہ، شہری ہوابازی، فارما، ڈیپارٹمنٹ آف ہیلتھ ریسرچ، این ڈی ایم اے کے ممبر سیکریٹری اور وزارت داخلہ، تجارت، فوج اور دفاع کے اعلیٰ افسران کے ساتھ آج یہاں میٹنگ کی۔
نوول کورونا وائرس -2019ء سے متعلق ابھرتی صورتحال کے پیش نظر درج ذیل نظرثانی شدہ سفر مشاورت جاری کی ہے:
- موجودہ ویزاجو چین سے سفر کرنے والے کسی بھی غیر ملکی سیاحوں کو دیئے گئے ہیں، اب وہ ویلڈ نہیں ہیں۔
- قبل جاری کی گئی مشاورت کے ذریعے عوام کو چین کا سفر کرنےسے گریز کرنے کا قبل ہی مشورہ دیا گیا تھا۔چین جانے والے افراد کو اب وہاں سے واپس آنے کے بعد قرنطینہ میں رہنا ہوگا۔
- سفر کی خواہش رکھنے والے سیاح ہندوستانی ویزا کے لئے از سر نو درخواست دینے کے لئے بیجنگ میں سفارت خانے یا سنگھائی میں واقع قونصل خانہ  اور گوانژو  سے رابطہ قائم کرسکتے ہیں۔
- چین میں واقع ہندوستانہ سفارت خانے سے 2 ہارٹ لائن نمبروں 8618610952903+ اور8618612083629+پر اورای میل - helpdesk.beijing@mea.gov.in. پر پورے ہفتے 24 گھنٹہ رابطہ قائم کرسکتے ہیں۔ ہندوستانی شہریوں کو اگر کسی قسم کی ضرورت محسوس ہوتی ہے تو وہ ان نمبروں پر اور ای میل کے ذریعے سفارت خانے سے رابطہ قائم کرسکتے ہیں۔
- صحت سے متعلق کسی بھی سوال کا جواب معلوم کرنے کے لئے وزارت صحت اور کنبہ بہبود سے ہفتہ میں 24گھنٹے ہیلپ لائن نمبر +91-11-23978046یا ای-میل ncov2019[at]gmail[dot]com پر رابطہ قائم کرسکتے ہیں۔
وزارت خزانہ
جی ایس ٹی دائرے کے انتظام میں اہم اصلاحات کی تجویز
آسان اور سہل جی ایس ٹی ریٹرن کو یکم اپریل 2020 سے نافذ کیا جائے گا
ڈمی یا غیر موجود اکائیوں کو اکھاڑ پھینکنے کے لئے ٹیکس دہندہ کی تصدیق کے لئے آدھار کی بنیاد پر تصدیق کی جائے گی
کنزیومر انوائسیز کے لئے ڈائنامک کیو آر-کوڈ کی تجویز
نئی دہلی، یکم فروری 2020،یکم اپریل2020 سے ایک آسان جی ایس ٹی ریٹرن کو نافذ کیاجائے گا۔ آج پارلیمنٹ میں مرکزی بجٹ 21-2020کو پیش کرتے ہوئے مرکزی وزیر خزانہ اور کارپوریٹ وزیر محترمہ نرملا سیتا رمن نے کہا کہ یہ تجرباتی بنیاد پر جاری ہے۔انہوں نے کہا کہ اس سے زیرو رٹیرن کی ایس ایم ایس پرمبنی فائلنگ، ریٹر-پری فائلنگ، بہتر اِن پُٹ ٹیکس کریڈٹ فلو اور مجموعی طور پر سہل بنانے جیسے خصوصیات کے ساتھ ریٹرن فائلنگ کو آسان بنائے گا۔ وزیر خزانہ نے کہا کہ ریفنڈ پروسیس کو آسان بنایاگیا ہے اور اسے بغیر کسی انسان کی دخل اندازی کے مکمل طورپر خود کار بنایا جائے گا۔
محترمہ نرملا سیتا رمن نے کہا کہ تعمیل کو بہتر بنانے کے متعدد اقدامات کئے جارہے ہیں اور آدھار پر مبنی ٹیکس دہندہ کی تصدیق کو متعارف کرایاجارہا ہے۔ انہوں نے کہا کہ اس سے ڈمی اور غیر موجود اکائیوں کو اکھاڑ پھینکنے میں مدد ملے گی۔ مرکزی بجٹ میں کنزیومر انوائسس کے لئے ڈائنامک کیوآر کوڈ کی تجویز پیش کی گئی ہے۔ جب خریداری کے لئے کیو آر کوڈ کے ذریعے ادائیگی کی جائے گی تو جی ایس ٹی معیارات کو حاصل کیاجاسکے گا۔ صارفین کو انوائس لینے کی ترغیب دینے کے لئے ایک نقدریوارڈ نظام شروع کیاجارہا ہے۔ وزیر خزانہ نے مزید بتایا کہ انوائس اور ان پٹ ٹیکس کریڈٹ میچنگ کی جارہی ہے، جہاں ریٹرن 10 فیصد سے زیادہ میچ نہیں ہورہا ہے یا جہاں مذکورہ بالا میں ایک تھریش ہولڈ آیا ہے اور اس کو دیکھا جارہا ہے۔
الیکٹرونک انوائس ایک اور اخترا ع ہے جس میں اہم معلومات کو حاصل کرنے کے لئے الیکٹرونکلی سینٹرالائزڈ نظام میں کیپچر یا قید کیا جائے گا۔ اس کی شروعات مرحلہ وار طریقہ کار سے ہوگی اور اسی مہینے سے متبادل بنیاد پر شروع کیا جائے گا۔ وزیر اخزانہ نے کہا کہ اس سے ریٹرن فائل کرنے میں آسانی ہوگی۔
کوئلے کی وزارت
غیر کوکنگ کوئلے کی درآمد
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ 22-2021 کے دوران غیر کوکنگ کوئلے کی کل درآمد 151.77 ایم ٹی تھی، جو کہ 21-2020 کے پچھلے سال میں 164.05 ایم ٹی درآمد کی گئی تھی، جس میں 7.5 فیصد کی کمی درج کی گئی ہے۔ رواں مالی سال کے پہلے دو مہینوں یعنی اپریل اور مئی میں بھی غیر کوکنگ کوئلے کی درآمد کم ہو کر 30.05 میٹرک ٹن کی سطح پر آگئی ہے ، جو پچھلے سال کے اسی دو مہینوں کے دوران 32.91 میٹرک ٹن درآمد کی گئی تھی۔
ملک میں کوئلے کی پیداوار 21-2020 میں 716.08 ایم ٹی سے بڑھ کر 22-2021 میں 778.19 ایم ٹی ہو گئی جو کہ 8.5 فیصد کی ترقی ہے۔
نارتھ ایسٹرن کول فیلڈز  کی ٹکاک کولیری میں دو یونٹ ہیں - ٹکاک ایکسٹینشن او سی پی اور ٹکاک ویسٹ ایکسپینشن او سی پی۔
- ٹیکاک ایکسٹینشن او سی پی : کول انڈیا لمیٹڈ ، مارگھیرتا سے موصول ہونے والی درخواست کی بنیاد پر، حکومت آسام نے ٹیکاک کولیری کےٹیکاک ایکسٹینشن اور سی پی کو کھولنے کے لیے 87.55 ہیکٹر کی ادائیگی کی بنیاد پر ریونیو زمین الاٹ کی۔ ٹکاک کولیری کے ٹکاک ایکسٹینشن اسی پی میں کانکنی کا کام بعد میں 10 فروری 2022 سے دوبارہ شروع ہو گیا ہے۔
- ٹیکاک ویسٹ ایکسپینشن او سی پی: این ای سی نے ٹیکاک کولیری کے ٹیکاک اوپن کاسٹ پروجیکٹ کو دوبارہ شروع کرنے کے لیے 88.63 ہیکٹر کی سرکاری ریونیو اراضی کے الاٹمنٹ کے لیے حکومت آسام کو درخواست دی ہے۔ حکومت آسام نے این ای سی، سی آئی ایل کے حق میں 88.63 ہیکٹر کی زمین الاٹ کی ہے اور 273169875 روپے کا ڈیمانڈ نوٹ 88.63 ہیکٹر زمین کی این ای سی، سی آئی ایل کو منتقلی کے لئے پیش کیا ہے، جو کہ این ای سی / سی آئی ایل میں زیر عمل ہے۔ اس یونٹ کے لیے ماحولیاتی کلیئرنس، فاریسٹ کلیئرنس اور دیگر تمام ضروری منظوریوں کے لیے درخواست نظر ثانی شدہ پروجیکٹ رپورٹ کی منظوری کے بعد دی جائے گی۔
این ای سی میں 3 جون 2020 سے کانکنی کی کارروائیوں کی معطلی کی وجہ سے، این ٹی پی سی، بونگائی گاؤں اور این ٹی پی سی فرکا کے ساتھ ایندھن کی فراہمی کے معاہدوں کو سی آئی ایل کے دیگر ذیلی اداروں کی طرف موڑ دیا گیا ہے۔ اب چونکہ 10 فروری 2022 سے ٹکاک کولیری کے ٹکاک ایکسٹینشن اسی پی میں کانکنی کی کارروائیاں دوبارہ شروع ہو گئی ہیں، این ای سی دوبارہ کوئلے کی پیداوار میں مطلوبہ صلاحیت تک پہنچنے کے بعد ایندھن کی فراہمی کے ان معاہدوں کی تجدید کر سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9636
(Visitor Counter : 50
وزارت اطلاعات ونشریات
شنگھائی تعاون تنظیم کے خطے میں فلم ڈائریکٹر وں کی ہم آہنگی کے موضوع پر گفت و شنید کے سیشن کا انعقاد
باہمی فائدے کے لیے مشترکہ پیداوار پر زور دینے کی ضرورت ہے: بولات کلیم بیتوف
شنگھائی تعاون تنظیم  فلم فیسٹیول کے تیسرے دن ’’ ثقافتوں، کرداروں اور ممالککے مابین تعاون باہمی‘‘کے موضوع پر ایک انٹرایکٹو سیشن کا انعقاد کیا گیا۔ پینل میں آرمینیا کے نامور ہدایت کار گاروش غزاریان اور ہائیک اوردیان اور قازقستان سے ڈائریکٹر بولات کلیم بیتوف شامل تھے۔ اس سیشن کی نظامت کرغزستان سے تعلق رکھنے والی ڈائریکٹر اور ٹی وی پریزینٹر گلبرگہ تولموشووا نے کی۔
بولات کلیم بیتوف نے موجودہ دور میں محبت اور دوستی کے زوال پذیر جذبات کے احیا کی ضرورت پر توجہ مرکوز کی۔ انھوں نے مکگالی جیسی ریٹرو فلمیں بنا کر ایسا کرنے کی اپنی کوشش کے بارے میں بات کی۔ ہائیک اورڈیان نے اس بحث میں مزید اضافہ کیا ، انھوں نے اس بارے میں بات کی کہ کس طرح فلمیں محبت اور دوستی جیسے انسانی جذبات کو اسکرین پر پیش کرنے کی کوشش کرتی ہیں۔ ہیک اورڈیان نے مزید کہا کہ کووڈ کے بعد انسانوں کے مابین باہمی تعلقات کا موضوع سب سے زیادہ اٹھایا گیا ہے۔
گاروش غزاریان نے شنگھائی تعاون تنظیم کے خطے میں وسیع تر ہم آہنگی کے لیے اداکاروں، ہدایت کاروں اور پروڈیوسروں کے درمیان تعاون کو توسیع دینے کی ضرورت پر زور دیا۔ انھوں نے خاص طور پر شارٹ فلموں کے ابھرتے ہوئے کردار پر بھی توجہ مرکوز کی۔
سیشن کا اختتام سابق سوویت خطے میں راج کپور کی انتہائی مقبول فلموں ’آوارہ اور میرا نام جوکر‘کی خوشگوار یادوں کو تازہ کرتے ہوئے کیا گیا ۔ بولات کلیم بیتوف نے آنے والے دنوں میں اسی جوش اور تعاون کے احیا کی ضرورت پر زور دیا ۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.1کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 6,675 ٹیکے لگائے گئے۔
ہندوستان میں سردست زیر علاج مریضوں کی تعداد 2,670 ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران207 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,45,445ہوگئی ہے۔
پچھلے 24 گھنٹوں کے دوران 173نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.19یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.1کروڑ ٹیسٹ کئے جاچکے ہیں۔گزشتہ 24 گھنٹوں کے دوران 92,955ٹیسٹ کئے گئے۔